text: It all started in 1969 and today Vónin is a major developer and manufacturer of high quality fishing gear, aquaculture equipment as well as supplying equipment for the land base industry.
text: #000000
text: Trol og nótir skulu endurvinnast
text: #000001
text: Nøgdin, sum Vónin savnar saman til endurvinning, skal vera størri enn nøgdin av trolum og alinótum, ið fyritøkan selir. Soleiðis gerast bæði Vónin og kundarnir partur av einum burðardyggum vinnulívi.
text: #000002
text: Daniel Hákunsson Dam, fíggjarleiðari í Vónin samtakinum, stendur frammanfyri einum trolið, sum skal endurvinnast.
text: #000003
text: Fyri páskir fingu trolfólkini á virkinum hjá Vónini í Fuglafirði eina øðrvísi uppgávu. Tey skuldu skera og skilja sundur eitt gamalt trol, sum síðani varð sent til endurvinning. Talan var um eitt ítøkiligt, fyrsta stig á burðardyggu kósini hjá Vónini. Sum ein av 12 føroyskum fyritøkum í felagsskapinum Burðardygt Vinnulív hevur Vónin sett sær málið at gerast ”net-positiv” áðrenn 2030.
text: #000004
text: -Tað merkir, at vit skulu taka ímóti størri nøgd av troli og neti til endurvinning, enn vit selja út av virkinum til okkara kundar, sigur Daniel Hákunsson Dam, fíggjarleiðari, sum umboðar Vónina í felagsskapinum saman við stjóranum, Hjalmari Petersen.
text: #000005
text: Í 2020, sum er útgangsstøðið fyri burðardyggu ambitiónini, seldi Vónin gott 3.400 kubikkmetrar av útgerð til fiski- og alivinnuna. Í hesum kubikkmetrum eru botn- og rækjutrol við grunnum og øllum tilhoyri, øll søla av fornetum, bellum, posum, ristum og seglum til uppsjóvartrol, umframt alinótir. Sølan verður umroknað til kubikkmetrar fyri at kunna samanberast við nøgdirnar, ið verða savnaðar saman til endurvinning.
text: #000006
text: Burðardyggi málsetningurin hjá Vónini stavar partvís frá stórum reiðaríum, sum hava ein vaksandi tørv á at greiða sínum tilvitaðu kundum frá, hvussu tey fara við náttúruni og hvussu dálkingin í sjónum er ein vaksandi trupulleiki. Og harumframt hevur Vónin staðfest, at ein stórur partur av trolunum í dag verða tyrvd
text: #000007
text: -Eitt heilt trol ið ikki verður sundurskilt, fer typiskt til tyrvingar. Men skilja vit trolið sundur, áðrenn vit lata tað til IRF, so kann ymiska tilfarið í trolinum latast víðari til endurvinningsvirkir ið IRF samstarvar við uttanlands, sigur Daniel Hákunsson Dam.
text: #000008
text: Við røttu handfaringini kunnu 75-85 prosent av einum gomlum troli ella nót endurvinnast. Til dømis verður netið smeltað um til plastikpartiklar á eini endurvinningsfyritøku í Danmark, sum IRF samstarvar við, og úr hesum partiklum verða aðrar vørur framleiddar.
text: #000009
text: Endurvunnin trol og nótir kunnu t.d. brúkast til húsbúna
text: #000010
text: Á alideildini við Norðskála hevur Vónin síðstu árini savnað saman 240 gamlar alinótir, ið hava tænt fyri seg í vinnuni. Nú verða hesar endurvunnar av norsku fyritøkuni Nofir, sum hevur gjørt tað til sína sergrein at endurvinna tilfar úr alinótum. Tær 240 nótirnar eru tilsamans umleið 2000 kubikkmetrar av neti, ið fyllir ikki minni enn 30 av stóru, fjørutifóts bingjunum. Í mai mánað fara fyrstu bingjurnar avstað til endurvinningsvirkið hjá Nofir í Litava.
text: #000011
text: -Vit vilja átaka okkum uppgávuna, saman við IRF at fáa gomul trol og gamlar alinótir víðari til endurvinningsvirkir uttanlands. Vit eru sannførd um, at okkara kundar duga at síggja, at hetta er ein góð íløga fyri umhvørvið. Á henda hátt kunnu teir skjalprógva fyri sínum kundum, at reiðskapurin verður burturbeindur á burðandyggan hátt. Og tað hevur týdning, tí alsamt fleiri keyparir krevja, at vinnan er burðardygg í sínum virksemi, sigur Daniel Hákunsson Dam.
text: #000012
text: Meðan alinótir vanliga verða brúktar av sama kunda, so kunnu trol ferðast víða, frá einum skipi til annað. Og tað kann gera tað trupult fyri Vónina at fáa øll trolini innaftur. Hinvegin er Vónin eisini sinnað at taka ímóti trolum, ið onnur virki hava gjørt. Tí málið er at fáa so nógv endurvunnið sum yvirhøvur tilber.
text: #000013
text: -Vit mugu bara ásanna, at okkara fokus hevur verið at at framleiða so góð trol og nótir fyri kappingarførar prísir. Nú seta vit fokus á burðardyggu kósina, soleiðis at vit tryggja, at tað vit framleiða til fiski- og alivinnuna eisini verður endurvunnið, sigur Daniel Hákunsson Dam. Eitt annað stig á burðardyggu kósini er at hita bygningarnar hjá Vónini við grønum orkuloysnum, fyri á tann hátt at minka um nýtsluna av gassolju. Tær loysnirnar verða kannaðar í løtuni.
text: #000014
text: SambandSambandDeildirMiðlarKatalogUm okkumSøganNýskapanBurðardygdStørvServiceFiskivinnaAlivinnaTrawl LogAqua LogVinna á landi
text: #000015
text: FiskivinnaAlivinnaTrawl LogAqua LogVinna á landi
text: #000016
text: We are using cookies to give you the best experience on our website.You can find out more about which cookies we are using or switch them off in settings. Accept Accept necessary cookies
text: #000017
text: We are using cookies to give you the best experience on our website.
text: #000018
text: Keeping this cookie enabled helps us to improve our website.
text: #000025
text: Please enable Strictly Necessary Cookies first so that we can save your preferences!
text: #000026